شمس تبریزی مقبره‌سی
بؤیوک عارف شمس الدین تبریزی بوردا قویلانمیشدیر. شاه اسماعیل صفوی‌نین تیکدیردیگی اوچ میناره دن گونوموزده بیر میناره قالیبدیر.

موختلیف تاریخی قایناقلاردا شمس تبریزی نین بورادا دفن ائدیلدیگینه ایشارت اولموشدور. او جومله دن خوافی نین مجمل فصیحی کیتابی، اولیا چلبی نین سیاحت نامه سی، فریدون بیگ ین منشاتی و صاری عبدالله افندی نین ثمرات الفؤاد کیتابیندا شمس تبریزی نین خویدا اولان مقام و مزارینا آچیق ایشاره لر واردیر.